钦定古今图书集成/明伦汇编/氏族典/第240卷 > 张直
## 钦定古今图书集成/明伦汇编/氏族典/第240卷 > 张直

按《万姓统谱》：直，濮州人。父楚平，寿张令，调长安。值黄
巢乱，不知所终。直幼避地河朔，既冠，以父失所在，不
遑寝处。时盗贼蜂起，道路梗塞，直自秦抵蜀，徒步丐
食以觅父，积十年不获，乃发丧服衰，哀慕终身。青州
王师范再以书币招致学馆。师范降梁，直脱难北归，
以《周易》《春秋》教授学者，时号“逍遥先生。”